**Beszámoló a 2023. évi nyári szezonra való felkészülésről**

**A. Közhasznú munkák:**

**Fő feladataink nem változtak a korábbi évekhez képest sem, továbbra is**: Közterületeken, parkokban, sportpályán, az utak mentén, a kerékpárúton, temetőben stb., a fűnyírás, parlagű mentesítés, kaszálás, virágok gondozása, fák metszése permetezése, tereprendezés és a takarítás, bel-zártkerti utak javítása, vízelvezetés biztosítása.

Jelenleg 8 kolléganő vesz részt vízügyes közfoglalkoztatási programban, őket a nyári szezonban a tavalyi évhez hasonlóan átveszem a Kft.-hez és jobb feltételekkel fogja a cég foglalkoztatni őket. A 11 fő határozatlan idejű dolgozó mellett 3 fő határozott idejű alkalmazottja van a cégnek mai nappal. Egy főt szeretnék még munkaügyes program segítségével foglalkoztatni *(90 nap, 100%-os támogatási intenzitás a minimálbér erejéig- a minimál bér feletti kiegészítésre kell öneről a Kft.-től)*. A főszezonban a 2022-es létszámmal tervezek, azzal a különbséggel, hogy 1-2 esetben személycsere történik. **Ez 30 főt jelent, mindent egybeszámolva** *(strand, tábor, teleülésfenntartás)* **.**

A kísérleti partszakasz fűnyírási munkálatait idén is Fehér Dávid helyi vállalkozó végzi. Eddig 2 alkalommal kaszálta a területet. A tavaly megkötött 3 éves szerződésnek az idei lesz a második éve.

Még 2022 őszén jelentős javításokat végeztünk a Kísérleti partszakasz partvédőművén. Egy szakasz van vissza a javításból (Napfény utca vége) és lényegében teljesen végigértéünk a közterületi részeken.

Tavasszal elkezdtük a Két folyó korlát felújítását. Az új korlát oszloptartóit lebetonoztuk és elkészült az új korlát is. A tavaszi felkészülés miatt eddig sajnos eddig háttérbe szorult a korlát learakása (a helyét leszalagoztuk). Szeretném ha a szezon kezdetére az új korlát kihelyezésre kerülne.

A Bartók Béla utcai szolgálati lakás fürdőszoba felújítása a vége felé közeledik. Ezt a munkát úgy ütemeztük, hogy a strand nyitására készüljön el.

A településfásítási programban sajnos idén nem tudtunk fát igényelni. Az igénylési felületet a nyitás után egész egyszerűen nem tudtam elérni. Rövid idő alatt minden fa elkelt. Telefonon felhívtam a szervezőket, hogy nem maradt e fa, továbbá érdeklődtem, hogy miért nem tudtam használni az igénylési felületet. Azt a választ kaptam, hogy kevés volt ebben az évben az igényelhető darabszám, amelyek hamar elkeltek, valamint a rendszerük nem bírta a sok igénylőt egyidejűleg. Fa sajnos nem maradt.

A Csicsergő félszigeten lévő kilátó körüli tereprendezési munkákat április elején elvégeztük. A munkálatok során kb. 13-14 m3 földet és 10 kg fűmagot használtunk fel. Reméljük, hogy a szezonra a fű megfelelően ki fog kelni és be fog sűrűsödni.

Az egynyári virágok a tevek szerint május 3. hetében kerülnek kiültetésre.

A Kísérleti partszakaszra tervezett stég a szezon kezdetére kihelyezésre kerül. A stég bekerülés költségének 60%-a felajánlásokból gyűlt össze, a maradék összeget pedig Balatonberény Község Önkormányzata fogja állni. A napozó stég beszerzése a Kft.-n keresztül történik, a Kft. tulajdonába kerül az eszköz és a beszerzéshez szükséges összeget a beszerzéshez az önkormányzat támogatás formájában fogja a Kft. rendelkezésére bocsájtani. A stég összköltsége br.uttó 4.999.990,-Ft. A mederhasználati engedélyt már kiadta a létesítményre a Vízügyi Igazgatóság.

A célunk, hogy Balatonberény egész évben tiszta és gondozott település legyen.

**B. Ifjúsági Tábor, Bartók u. 6/A lakás**:

A táborban jelentősen emeltem a szállás díját a korábbi évekhez képest. Főszezon előtt (június 5-e előtt) 1 éjszaka 4200,-Ft-ba, míg a főszezonba 4600,-Ft-ba kerül személyenként. Ez a 2022. évi árhoz képest +43%. Úgy gondolom, hogy csak az emelés mértéke tűnik nagyon durvának, amennyiben ha azt nézzük hogy tavaly 1 éjszaka 3200,-Ft-ba került, a tavalyi és korábbi évek árai voltak nagyon kedvezőek. Ezt a lépést azt gondolom, hogy meg kellett lépni, mivel a táborban az utóbbi években komolyabb fejlesztésekvoltakés a tábor üzemeltetése alacsony szállásdíjakkal nem piacképes *(nyílászáró cserék, ágyak cseréje, kerti kiülők megújítása, lábtengó pálya készítése, kosárlabda palán k állítása)*. Az első csoportokjaink április hónap közepétől érkeztek és május végétől augusztus végéig szinte teljes a feltöltöttség. Az erdélyi gyerekek augusztus 19-25-e között érkeznek táborunkba.

A Bartók Béla u. 6/A önkormányzati lakásba lesznek az idei szezonban is elszállásolva strandi vízimentők.

**C. Községi strand**:

Áprilisban megtörtént a szokásos strandbejárás az elvégzendő feladatok felméréséhez. A felkészülés javában zajlik. A strand üzemeltetése hasonlóan a település és a tábor fenntartásához évről-évre egyre nehezebb. Rendkívüli mértékben emelkednek a kiadásaink, nagyon nehéz embert találni. Ebben az évben még egy új kötelezettség is megnehezíti a működésünket.

A júluis 1-től kötelező NTAK jelentés miatt fejlesztéseket kell végrehajtanunk. Korábban több alkalommal is érdeklődtem az NTAK ügyfélszolgálatánál, hogy a pénztárgépes, sima beléptetésnél milyen módon lesz majd a jelentés. Azt a választ kaptam, hogy lesz egy felület, ahol utólagosan lehet majd a forgalmakat jelenteni az NTAK felé. Igen ám, de azt nem tették hozzá, hogy 30 percen belül minden pénztári tranzakció után. A megoldás a következő lesz elvileg.:

Találtam kivitelezőt, aki a jelenlegi pénztárgépeinket össze tudja kötni egy 1-1 külső eszközzel pl.: androidos tablet vagy érintő képernyős rendszer és a belépések során a eszközön kell rögzteni a belépéséket, tranzakciókat, amely kommunikálni fog a pénztárgépeinkkel. Ennek érdekében eszközöket kell vásárolnunk és internet elérhetőséget kell biztosítani a pénztárakba. A kivitelező elvileg mindent generálba biztosítani fog. Úgy néz ki, hogy az általuk biztosított szoftver NTAK kompatibilis, bár 1-2 finomítást programozásilag még el kell végeznie cégnek, hogy minden megfelelő legyen. Ugyanarról a kivitelezőről van szó, aki a biztonsági kamerarendszert telepítette a strandon. Bízom benne, hogy ilyen módon teljesíteni tudjuk a jelentési kötelezettséget, mert ha nem akkor nagy gondban leszünk. Ez esetben új pénztárgépeket kellene vásárolnunk és egy gyenesdiási székhelyű céget kell megbíznunk, aki a saját rendszerét hozná. Így is nehéz lesz a fejlesztés gyakorlatba való átültetése, nemhogy még azzal fűszerezve, hogy a pénztárgépeket is cserélni kellene és mindezt a szezon közben.

A mentősök kérdése is egy sarkallatos pont. A strandi mentési költségek 30%-al fognak emelkedni 2022-höz képest. Ami a legnagyobb probléma az a medence kérdése. Amennyiben továbbra is a VMSZ biztosítana dolgozókat, akkor tavalyhoz képest naponta + 92%-al többe kerülne a működés **/naponta 51.895,-F+ÁFAt/**. Megoldást probálok keresni arra, hogy a korábbi gyakorlatnak megfelelően a Kft. vegyen fel dolgozókat a medence üzemeltetésére. Nagyon nem egyszerű doglozókat találni erre a pozícióra. Vannak jelöltek, akik mind beugrós alkalmi kollégák lennének. Adtam fel álláshirdetést, adtam be munkaerőigényt a munkaügyi központba, az északi parton is felvettem a kapcsolatot egy hölggyel, aki talán tudna segíteni. Egyszóval minden szálat megmozgattam az ügy érdekében, amit lehetett. Sajnos azonban a véleményem az, hogy hosszú távon ha ez a tendencia folytatódik a medence üzemeltetése lesz a strand “fekete lyuka”, már az is igazából. Csak viszi a költségeket, közel sem hoz annyit pluszt amire szükség lenne, viszont a vendégek elvárják a nyitvatartását, mert hozzá vannak szokva. A biztonsági takaró ponyvát is cserélnünk kell a felnőtt medencénél. Össze-vissza van szakadva, nem biztonságos. Ennek költsége mintegy 850 ezer forint + ÁFA. Ez a kiadás sem volt betervezve.

A strand nyitásának a dátuma időjárásfüggő. A főbejárati pénztárt várhatóan június első vagy második hétvégéjén nyitjuk meg. A medencét /ha sikerült kollágákat találni/ a tervek szerint június 3. hétvégéjén nyitnánk meg. A 2-es pénztár várhatóan szintén június közepén nyitja meg kapuit.

Működni fog a lidós gyermek öböl, az animáció*- remélhetőleg sikerül kollégát találni a feladatra-* és csatlakozunk a „Mozdulj Balaton” programhoz, amint jeleznek felénk. Üzemelni fognak a: sportpályák (foci, röplabda, tollaslabda), felnőtt és gyermekmedence, játszótér, ping-pong asztal, kültéri sakk, gyermek animáció, pelenkázó, „Mozdulj Balaton” program, és a kültéri fitnesz park.

A Kék Hullám strand minősítésre május 31-ig lehet jelentkezni, amelyre már jelentkeztünk.

Mindent megteszünk annak érdekében, hogy egy sikeres és eredményes szezont tudhasson maga mögött a település ebben az évben is a nehézségek ellenére is.

**Határozati javaslat:**

Balatonberény Község Önkormányzati Képviselő-testülete a Balatonberényi Településüzemeltetési Kft 2023. évi üdülési szezonra történő felkészüléséről adott beszámolóját elfogadja.

Határidő: Kft. ügyvezetője értesítésére 8 nap.

Felelős: Druskoczi Tünde polgármester

Balatonberény, 2023. május 18.

Véghelyi Róbert

ügyvezető